જીવનમાં તમે ક્યારેય કોઈને સાચા હૃદયથી પ્રેમ કર્યો છે? આવો સવાલ આઆપણને જો પૂછવામાં આવે તો આપણે તરત બોલી ઊઠીશું કે જીવનમાં પ્રેમ તો અમે ઘણો કર્યો છે. અને એના પુરાવાઓ પણ આપણી પાસે કદાચ ઘણાં બધાં મોજુદ હશે, પરંતુ એની સાથે સાથે આપણી ફરિયાદ પણ હશે કે, પ્રેમમાં મને હંમેશા નિષ્ફળતા મળી છે. મેં જેટલો પ્રેમ કર્યો છે એના સોમા ભાગનો પ્રેમ પણ મને પાછો મળ્યો નથી. મને કોઈ સમજી શકતું જ નથી અને એવી અનેક દલીલો આપણી પાસે હાજર સ્ટોકમાં પડેલી જ હોય છે.